এদিকে, অধ্যাপক রেজাউল হত্যা মামলায় আটক তিনজনকে পাঁচদিনের রিমান্ড মঞ্জুর করেছেন আদালত। আটক ব্যক্তিরা হলেন- রাবি ছাত্র রহমত উল্লাহ ওরফে শাহীন (২৪), আবদুস সাত্তার (৬৫) ও তার ছেলে রিপন আলী (৩৮)। গ্রেফতার জেএমবি সদস্য মাসকাওয়াথ হাসান ওরফে সাকিব ওরফে আবদুল্লাহ (২৩) তার জবানবন্দিতে জানান, কিলিং মিশনে ঘটনাস্থলে গিয়েছিলো চারজন। এর মধ্যে তিনজন সরাসরি হত্যায় অংশ নেয়। আরেকজন মোটরসাইকেল নিয়ে দাঁড়িয়ে ছিলো। ড. রেজাউল করিমকে হত্যার পর দু’জন মোটরসাইকেলে ও অপর দু’জন অন্যভাবে পালিয়ে যায়। হত্যাকা-ের পর তারা রাজশাহী বিশ্ববিদ্যালয় সংলগ্ন খরখড়ি এলাকায় একটি বাড়িতে আশ্রয় নেয়। এ ঘটনায় তার দেওয়া তথ্যানুযায়ী, পুলিশ আশ্রয়দাতা এ তিনজনকে আটক করে।